سو ایچمه‌ین فایدالاریندان‌ هر کس خبرداردیر. حکیم‌لر گون عرضینده 8 ایستکان سو ایچمه‌ین ساغلاملیغیمیزا سون‌سوز خییرین‌دن بحث ائدیرلر. لاکین هئچ کیم ایستی سویون فایدالاریندان‌ دانیشمیر. حالبوکی، گون عرضینده ایچدیگینیز سویوق سویو ایستی سو ایله عوض ائتسه‌نیز وجودونوز داها ساغلام اولار.
گون عرضینده ایستی سو ایچمه‌ین 8 فایداسی:
1- آرتیق چکی‌دن خلاص اولماغا یاردیم ائدیر
آریقلاماق ایسته‌ین‌لر هر سحر 1 ایستکان لیمون‌لو ایستی سو ایچه بیلرلر. بو زامان متابولیزم گوج‌لنیر و بدن اید‌آل چکی‌سینه قوووشور.
2 - بورون و بوغاز تیخانیق‌لیغینی آرا‌دان قالدیریر
ایستی سو ایچمک اؤسکورک و بوغاز آغری‌سینا قارشی ان طبیعی علاج دیر.
3 - منستروال آغری‌لاری آزال‌دیر
ایستی سو خانیم‌لارین کریتیک گون‌لرینده ساکیتلشدیریر و آغری‌لاری آزال‌دیر.
4 - قوجالما پروسه‌سینی لنگی‌دیر
ایستی سو بدنی توکسین‌لردن تمیزلییر، الاستیک‌لیگینی آرتیریر و درینی تمیزلییر.
5 - ساچ‌لاری جانلاندیریر و اوزا‌دیر
ایستی سو ایچمک ساچ کؤک‌لرین‌دکی یاتمیش سوغانجیق‌لاری اویا‌دیر، اونلارا طبیعی پارلاق‌لیق و گوج قازاندیریر. ایستی سو ایچمک همچنین ساچ‌لارین سرعتله اوزانماسینا سبب اولور.
6 -کپیین قارشی‌سینی آلیر
ایستی سو ایچمک ساچ دیب‌لری‌نین نم‌لیگینی آرتیریر و کپک پروبلئمین‌دن خلاص ائدیر.
7 - قان دؤورانینی تنظیم‌لییر
گون عرضینده قبول ائتدیگینیز ایستی سو قان دؤورانینی تنظیم لییر، سینیر سیستمینی ساکیتلشدیریر
8 - هزم سیستمینی سورتلندیریر
یئمک آراسی ایچیلن سویوق سو اورگانیزمده یاغ‌لاری برکیدیب، کؤپه سبب اولور. ایستی سو ایسه، هزم سیستمینی یاخشیلاشدیریر، باغیرساق‌لارین فعالیتینی تنظیم لییر.
